UNICEF: საქართველოს შინამეურნეობების შემოსავლები მნიშვნელოვნად გაიზარდა – NEWS.GE
თქვენ იმყოფებით:მთავარი»ახალი ამბები»UNICEF: საქართველოს შინამეურნეობების შემოსავლები მნიშვნელოვნად გაიზარდა
UNICEF: საქართველოს შინამეურნეობების შემოსავლები მნიშვნელოვნად გაიზარდა
12 ივნ 2018 ახალი ამბები 240 ნახვები
გაეროს ბავშვთა ფონდის (UNICEF) „მოსახლეობის კეთილდღეობის კვლევის 2017″ თანახმად, 2017 წელს, 2015 წელთან შედარებით, საქართველოს შინამეურნეობების შემოსავლები მნიშვნელოვნად გაიზარდა და 771.9 ლარი შეადგინა.
შემოსავლების მატება, ძირითადად, სახელფასო და თვითდასაქმებულების შემოსავლების ზრდამ გამოიწვია. დაფიქსირდა ტენდენცია, რომ ადგილობრივი შინამეურნეობები ნაკლებად დამოკიდებული ხდებიან უცხოეთიდან გადმორიცხულ ტრანსფერებზე და მეტ შემოსავალს სწორედ საკუთარი შრომიდან იღებენ, რაც ქვეყანაში ეკონომიკური მდგომარეობის გაუმჯობესებაზე მიანიშნებს. შრომის ანაზღაურების მატება ნიშნავს მეტ განკარგვად შემოსავალს, რაც ძალიან მნიშვნელოვანია. ასევე გაიზარდა სოციალური დახმარების მოცულობაც.
კვლევის მიხედვით, საანგარიშო პერიოდში ნომინალურ გამოხატულებაში 31 პროცენტით გაიზარდა სახელფასო შემოსავლები. ის 95 ლარით გაიზარდა და 403 ლარი შეადგინა. აღსანიშნავია, რომ საერთო შემოსავლების მატებაში უშუალოდ ხელფასის ზრდამ ნომინალურ ზრდაში 15.6 პროცენტი შეადგინა.
როგორც კვლევაშია აღნიშნული, ასევე მნიშვნელოვნად გაიზარდა თვითდასაქმებიდან მიღებული შემოსავლები. მატებამ 51 ლარი შეადგინა და 147 ლარი შეადგინა. მისი წვლილი შემოსავლების ნომინალურ ზრდაში 8.4 პროცენტულ პუნქტს, ხოლო რეალურ ზრდაში 6.9 პროცენტულ პუნქტს შეადგენდა.
კვლევის თანახმად, 30 ლარით გაიზარდა სოციალური გასაცემლები და 173 ლარი შეადგინა. აღნიშნული გარემოება მიანიშნებს მთლიან საბიუჯეტო ხარჯებში სოციალური მიმართულების ზრდას ქვეყნის შემოსავლების გადანაწილების კუთხით.
კვლევის თანახმად, ქვეყნის ბიუჯეტი გახდა უფრო მეტად სოციალური და სიღარიბის დაძლევაზე ორიენტირებული. მაღალი სოციალური გასაცემლების წვლილი იმაზე მიუთითებს რომ უღარიბესი მოსახლეობისათვის სახელმწიფოს მიერ გაწეული დახმარება გაიზარდა.
გაერო საქართველო უნისეფი 2018-06-12
Tags გაერო საქართველო უნისეფი
„ვინც კარვებში ძებნილების დაკავების იდეა მოიფიქრა, ისიც კარგი ბრიყვია“
ფილმები, რომლებიც გონებას აგირევთ
04 ოქტ 2017
შსს-მ 6 თვეში 202 უკანონო ცეცხლსასროლი იარაღი და 1877 საბრძოლო ვაზნა ამოიღო
01 ივლ 2018